Родена е на 21 октомври 1984 година в Баня Лука, тогава в Социалистическа федеративна република Югославия, днес в Босна и Херцеговина. В детството си пътува често между съюзните тогава република Босна и Македония. Майка ѝ е сръбкиня, родена в Босна, а баща ѝ е роден в Македония. Семейството ѝ се преселва за постоянно в Република Македония непосредствено преди войната в Босна и Херцеговина през 1995 г. В Македония тя и семейството ѝ живеят в Щип. Още в средното училище участва в училищните постановки. През 2002 г. получава наградата за най-добра млада актриса. След това се записва да учи във Факултета за драматични изкуства в Скопие в класа на професор Владо Цветаноски. От 2006 г. играе на сцената на Македонския театър. Дебютът ѝ в киното е във филма на Хуанита Уилсън „As If I Am Not There“. През 2010 г. е избрана на кастинг да участва във филма на Анджелина Джоли за войната в Босна – Земя на кръв и мед . През 2015 г. се омъжва за хърватския актьор Стиепан Перич, а през 2020 г. ражда първото им дете – син Яков.